Document ID: 32011D0242

A BIZOTTSÁG HATÁROZATA
(2011. április 14.)
a 2004/613/EK határozattal létrehozott, az élelmiszerlánc, valamint az állat- és növényegészségügy kérdéseivel foglalkozó konzultatív csoport tagjairól
(2011/242/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszerlánc, valamint az állat- és növényegészségügy kérdéseivel foglalkozó konzultatív csoport létrehozásáról szóló, 2004. augusztus 6-i 2004/613/EK bizottsági határozatra (1) és különösen annak 3. cikkére,
mivel:
(1)
A 2004/613/EK határozat 2004. augusztus 25-i hatállyal létrehozott egy, az élelmiszerlánc, valamint az állat- és növényegészségügy kérdéseivel foglalkozó konzultatív csoportot. A Bizottság munkaprogramjával kapcsolatban az alábbi területeken konzultál a csoporttal: élelmiszer- és takarmánybiztonság, az élelmiszerek és a takarmány címkézése és kiszerelése, az emberi táplálkozás az élelmiszerügyi jogszabályok fényében, állategészségügy és állatjólét, valamint növényegészségügy; a Bizottság kikéri a csoport véleményét az általa a fenti területekhez kapcsolódóan bevezetett vagy javasolt intézkedések vonatkozásában is.
(2)
A 2004/613/EK határozat 3. cikkének (3) bekezdése szerint a Bizottságnak ki kell választania olyan reprezentatív európai szervezeteket, amelyek a leginkább megfelelnek a 3. cikk (1) bekezdésében említett kritériumoknak, és amelyek jelentkeztek a szándéknyilatkozat benyújtására vonatkozó felhívásra.
(3)
A Bizottság eredetileg 36 tagot választott a konzultatív csoportba. Az eredeti tagok névsorát az Európai Unió Hivatalos Lapja 2005-ben tette közzé (2).
(4)
A Bizottság most úgy döntött, hogy bővíti a tanácsadó csoport tagságát, főként annak érdekében, hogy lefedjen bizonyos olyan ágazatokat, amelyek eddig nem voltak képviseltetve a csoportban. Egy részvételi szándék kifejezésére való felhívás nyomán 9 további szervezet kiválasztására került sor.
(5)
A tanácsadó csoport valamennyi tagja egyenértékű státusszal rendelkezik.
(6)
A tanácsadó csoport jelenlegi 36 tagját pozíciójában meg kell erősíteni, valamint a 9 újonnan kiválasztott tagot ki kell nevezni,
ELFOGADTA EZT A HATÁROZATOT:
1. cikk
A Bizottság megerősíti a melléklet A. részében felsorolt európai szervezeteknek az élelmiszerlánc, valamint az állat- és növényegészségügy kérdéseivel foglalkozó konzultatív csoportban betöltött tagságát, továbbá a melléklet B. részében felsorolt európai szervezeteket az említett tanácsadó csoport tagjává nevezi ki.
2. cikk
Ez a határozat az Európai Unió Hivatalos Lapjában való kihirdetésének napján lép hatályba.
Kelt Brüsszelben, 2011. április 14-én.

Labels: 0
3
15
6